[{"text_idx": "#000002", "text": "Viimsi vo\u0303o\u0303rustas LIFE projekti sa\u0308a\u0308stlike lahenduste seminari raames kohalikke omavalitsusi"}, {"text_idx": "#000003", "text": "9. juunil 2021 toimus Viimsi raamatukogus Balti Keskkonnafoorumi ja Viimsi Vallavalitsuse eestvedamisel LIFE UrbanStorm projekti raames ja\u0308rjekordne sademeveele ja sa\u0308a\u0308stlikele sademeveelahendustele pu\u0308hendatud seminar. Seekord keskenduti omavalitsustele erinevate praktikate ja testalade lahenduste tutvustamsele ning ra\u0308a\u0308giti kavandatavatest sademevee puhastuslahendustest ja teavitusto\u0308o\u0308st."}, {"text_idx": "#000004", "text": "Balti Keskkonnafoorumi esindaja Kai Klein tegi ettekande rohenu\u0308gimisest ja esitles vo\u0303imalusi sademeveekorralduse teenuse tasu kujundamisest Tallinna linna na\u0308itel. Rohenu\u0308gimine on projektliikumine, mis po\u0303hineb u\u0308lemaailmsetel 17 erineval kestliku arengu eesma\u0308rgil (sh kliima, elurikkuse ja o\u0308kosu\u0308steemide alased tegevused), aidates seela\u0308bi kaasa kliimamuutustega kohanemisele. La\u0308hemalt on vo\u0303imalik lugeda suunistest siit: "}, {"text_idx": "#000005", "text": "Valla ehitus- ja kommunaalosakonna kommunaalvaldkonna peaspetsialist Taavi Valgma\u0308e tutvustas osalejatele sademevee puhastussu\u0308steemi ja kaugmonitooringu rajamist viiele pilootalale Viimsi vallas. Tegemist on uue sademeveeprojekti raames rajatavate testaladega, mille eesma\u0308rk on erinevates kohtades rajada sademevee puhastuslahendusi. Rajatavaid lahendusi on kavas asuda monitoorima reaalajas, eesma\u0308rgiga viia seni manuaalselt tehtav sademevee proovivo\u0303tt automatiseerituks. Uuest rahvusvahelisest sademevee projektist saab la\u0308hemalt lugeda siit: "}, {"text_idx": "#000006", "text": "Eesti Maau\u0308likooli esindaja ning ehitus- ja kommunaalosakonna sa\u0308a\u0308stlike sademeveelahenduste vanemspetsialist Gen Mandre tutvustas sa\u0308a\u0308stlike sademeveelahenduste loomist ja nende eeliseid. Eesti Maau\u0308likooli professor Valdo Kuusemets esitles LIFE projekti raames valminud uut koolitusprogrammi. LIFE projekt seab palju ro\u0303hku teavitamisele ja infomaterjalide koostamisele, siis u\u0308ks osa tegevustest on seotud ka ta\u0308iendkoolitusega. Eesma\u0308rk on hakata senisest po\u0303hjalikumalt tutvustama kohalike omavalitsuste spetsialistidele ja inseneridele-projekteerijatele sa\u0308a\u0308stlike sademeveesu\u0308steemide loomist, materjalide ja tehnikate valikuid ning lo\u0303puks ka rajatiste hooldamist. Kursused algavad 2021 su\u0308gisel ning suunavad omavalitsusi rohkem sa\u0308a\u0308stlikke lahendusi kavandama ja muutuva kliima tingimustes avalikule ruumile teistmoodi la\u0308henema."}, {"text_idx": "#000007", "text": "Ehitus- ja kommunaalosakonna transpordi vanemspetsialist Imre Saar veab sademevee to\u0308o\u0308ru\u0308hma, mille eesma\u0308rgiks on tagada erinevates kohalikes omavalitsustes sa\u0308a\u0308stlike sademeveelahenduste laialdasem kasutuselevo\u0303tt. To\u0308o\u0308ru\u0308hmas olelemine vo\u0303imaldab muutuva kliima tingimustes kavandada uusi lahendusi, saada vahetult konsultatsiooni LIFE projekti ekspertidelt, tutvustatakse erinevaid tehnikaid, na\u0308idislahenduste projekte ja rohestamise lahendusi, analu\u0308u\u0308sitakse erinevaid kohaliku omavalitsuse tegevusvaldkondi ja luuakse seoseid sa\u0308a\u0308stlike lahenduste loomisega igapa\u0308evato\u0308o\u0308s. To\u0308o\u0308ru\u0308hmas osalemiseks saata e-kiri imre.saar@viimsivv.ee."}, {"text_idx": "#000008", "text": "Lo\u0303puks tutvustati Viimsisse rajatud kahte sademevee sa\u0308a\u0308stliku lahenduse testala (parkla ning mo\u0303isapargi testpiirkond) ja nende rajamise protsessi. Seeja\u0308rel siirduti seminaril osalenutega u\u0308hisele ringka\u0308igule ja tutvuti testaladel la\u0308bi viidud tegevustega ning erinevate lahenduste ja elementidega."}, {"text_idx": "#000010", "text": "SUDS kursused \u2013 Valdo Kuusemets"}]